Teddy Riner
Teddy Pierre-Marie Riner (tugʻ. 1989-yil 7-aprel, Pointe-à-Pitre, Gvadelupa) — fransiyalik dzudochi, 100 kgdan ortiq vazn toifasida, Fransiya terma jamoasi aʼzosi. Uch karra Olimpiya chempioni (2012, 2016, 2020), 11 karra Jahon chempioni, 5 karra Yevropa chempioni, Fransiyaning koʻp karra chempioni. Dzyudo boʻyicha Jahon chempionatlari tarixidagi eng unvonli sportchi. Fransiyada uch marta yilning eng yaxshi sportchi deb tan olingan (2012, 2016, 2017). 2008-yildan buyon u kattalar toifasida bor-yoʻgʻi uchta magʻlubiyatga uchradi: 2008-yil 15-avgustda Pekin Olimpiadasining yarim finalida oʻzbeklik sportchi Abdullo Tangriyevdan, 2010-yil 13-sentyabrda Jahon chempionatining mutlaq toifasida finalda yaponiyalik Daiki Kamikawa va 2021-yil 30-iyul kuni Tokioda boʻlib oʻtadigan Olimpiada oʻyinlarining chorak finalida Tamerlan Bashaevdan. 9 yildan koʻproq vaqt davomida, 2010-yildan beri u ketma-ket jami 157 ta gʻalaba qozonib, tatamida magʻlubiyatni bilmas edi.